# Chorváti (Dnester)

### Z Wikipédie

Chorváti boli východoslovanský kmeň žijúci vo včasnom stredoveku na hornom Dnestri. Niekedy sa uvádza, že išlo spočiatku o sarmátsky, resp. alanský kmeň, ktorý sa až neskôr slavizoval.

Viacero autorov ho stotožňuje s tzv. Bielymi Chorvátmi, podrobnosti pozri tam. Napr. podľa Magocsiho sú Slovania, ktorí sa približne od 7. storočia rozšírili do susednej Podkarpatskej Rusi (južné svahy Karpatov) identickí s týmito Chorvátmi. Potom aj predkovia dnešných Chorvátov tiahli do Chorvátska začiatkom 7. storočia práve z tejto oblasti a napríklad roku 903, kedy starí Maďari bojovali o pevnosť Užhorod, bojovali vlastne s Bielymi Chorvátmi. Týchto Chorvátov tiež často považujú za predkov dnešných Rusínov.

Predpokladá sa, že časom miestni Slovania postupne splynuli s inými staroslovanskými kmeňmi a spolu sa začali označovať ako Rusi (Rosi), ruskí ľudia. Od polovice 9. storočia termín „ruský” nadobudol všeobecné rozšírenie. Kmeň podnesteských Chorvátov sa posledný raz spomína v roku 992. Pod Kyjevskou Rusou sa postupne zjednotili mnohé slovanské kmene, a tak sa začína formovať staroruská etnická skupina, z ktorej sa neskôr vyvinul o.i. ukrajinský a rusínsky národ.

## [úprava] Pozri aj

- Bieli Chorváti
- Chorváti

Zdroj: "http://sk.wikipedia.org../../../c/h/o/Chorv%C3%A1ti_%28Dnester%29_09d6.html"

Kategória: Slovania

##### Views

- Článok
- Diskusia
- Aktuálna verzia

##### Hľadaj